צ'ארלי וילנואבה

צ'ארלי אלכסנדר וילנואבה (באנגלית: Charlie Alexander Villanueva; נולד ב-24 באוגוסט 1984) הוא כדורסלן עבר אמריקאי-דומיניקני, אשר שיחק בליגת ה-NBA בין השנים 2005–2016. ממוצעיו הכוללים לאורך 11 עונותיו בליגה הם 10.4 נקודות ו-4.6 ריבאונדים למשחק.

סובל ממחלת אלופציה אראטה, הגורמת להתקרחות.

קריירת תיכונים ומכללות
וילנואבה שיחק ב"תיכון ניוטון" שבקווינס במשך שנה אחת, ולאחר מכן שיחק במשך 3 שנים באקדמיית בלייר שבניו ג'רזי, יחד עם שחקן ה-NBA לעתיד לואול דנג.

בשנת 2003 הצטרף לנבחרתה של אוניברסיטת קונטיקט. בשנתו הראשונה בקונטיקט, ב-2004, הוא סייע לקבוצתו לזכות בטורניר אליפות המכללות תוך שהיה שחקן יעיל מהספסל. בשנתו השנייה הוא הפך לשחקן מוביל בנבחרת האוניברסיטה והעמיד ממוצעים של 13.8 נקודות - הגבוה בקבוצה - ו-8.3 ריבאונדים למשחק. הוא נבחר לחמישיית המצטיינים השנייה של התאחדות האזור המזרחי (Big East).

קריירת ה-NBA
220px|שמאל|ממוזער|וילנואבה כשחקן דאלאס מאבריקס, 2015
טורונטו ראפטורס
וילנואבה נבחר במקום השביעי בדראפט ה-NBA 2005 על ידי קבוצת טורונטו ראפטורס. על אף שטורונטו ספגה ביקורת על בחירתו בשלב כה גבוה, וילנואבה הציג יכולת טובה בעונתו הראשונה (), עם ממוצעים של 13.0 נקודות ו-6.4 ריבאונדים למשחק. הוא סיים במקום השני בין הרוקיז בנקודות ובריבאונדים ושלישי בחסימות. על אף כישלונה הקבוצתי של טורונטו, וילנואבה עצמו סיים שני בהצבעות לפרס רוקי השנה ב-NBA (אחרי הזוכה כריס פול) ונבחר לחמישיית הרוקיז של העונה.

מילווקי באקס
ביוני 2006 הועבר וילנואבה בטרייד לקבוצת מילווקי באקס, תמורת טי ג'יי פורד. בעונת  הציג וילנואבה את עונתו הטובה ביותר בקריירה, כאשר העמיד ממוצעים של 16.2 נקודות ו-6.7 ריבאונדים למשחק. על אף שלא פתח בקביעות בחמישייה הוא היה מהשחקנים החשובים ביותר בקבוצה, לצד השחקן המוביל מייקל רד.

דטרויט פיסטונס
בקיץ 2009 סיים וילנואבה את חוזהו במילווקי, וחתם על חוזה ל-5 עונות בקבוצת דטרויט פיסטונס, עבור כ-35 מיליון דולר. תקופתו בדטרויט נחשבת כמאכזבת, במיוחד ביחס לחוזה הגבוה עליו חתם; לאורך חמש העונות שותף ב-256 בלבד מתוך 410 משחקי קבוצתו, והעמיד ממוצעים של 9.5 נקודות ו-3.8 ריבאונדים למשחק בעוד דטרויט החמיצה את הפלייאוף בכל אחת מהעונות.

דאלאס מאבריקס
לקראת עונת  חתם על חוזה מינימום בדאלאס מאבריקס. בשתי עונותיו בדאלאס קלע 5.7 נקודות בממוצע למשחק, כמחליפו מהספסל של דירק נוביצקי. בסיום עונת  פרש וילנואבה ממשחק, בגיל 31 בלבד.

נבחרת לאומית
בצעירותו וילנואבה ייצג את ארצות הברית במסגרת נבחרות הנוער השונות. ב-2009 הוא הגיש בקשה להתאחדות הכדורסל האמריקאית להשתחרר מרישומיה ולשנות את לאומו לרפובליקה הדומיניקנית.

בטורניר סנטרובאסקט 2010 זכה עם הנבחרת הדומיניקנית במדליית הכסף, ובאליפות האמריקות בכדורסל 2011 זכה עמה במדליית הארד.

סטטיסטיקות הקריירה ב-NBA
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  טורונטו 81  36  29.1  0.463  0.327  0.706  6.4  1.1  0.7  0.8  13.0  מילווקי 39  17  25.2  0.470  0.337  0.820  5.8  0.9  0.6  0.3  11.8  מילווקי 76  31  24.1  0.435  0.297  0.783  6.1  1.0  0.4  0.5  11.7  מילווקי 78  47  26.9  0.447  0.345  0.838  6.7  1.8  0.6  0.7  16.2  דטרויט 78  16  23.7  0.439  0.351  0.815  4.7  0.7  0.6  0.7  11.9  דטרויט 76  11  21.9  0.442  0.387  0.767  3.9  0.6  0.6  0.6  11.1  דטרויט 13  0  13.8  0.385  0.333  0.857  3.7  0.5  0.5  0.4  7.0  דטרויט 69  0  15.8  0.377  0.347  0.551  3.5  0.8  0.4  0.6  6.8   דטרויט 20  0  9.0  0.380  0.250  0.571  1.7  0.3  0.2  0.3   4.6   דאלאס 64  1  10.6  0.414  0.376  0.571  2.3  0.3  0.2  0.3  6.3  דאלאס 62  4  10.7  0.382  0.273  0.917  2.5  0.4  0.3  0.2  5.1 קריירה 656  163  20.7  0.435  0.341  0.772  4.6  0.8  0.5  0.5  10.4

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  דאלאס 5  0  8.6  0.440  0.421  0.000  2.6  0.6  0.2  0.2  6.0  דאלאס 4  0  5.3  0.250  0.333  1.000  0.5  0.2  0.2  0.2  2.3 קריירה 9  0  7.0  0.345  0.377  1.000  1.6  0.4  0.2  0.2  4.2

קישורים חיצוניים



הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:כדורסלני אוניברסיטת קונטיקט
קטגוריה:כדורסלני טורונטו ראפטורס
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:כדורסלני דאלאס מאבריקס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של טורונטו ראפטורס
קטגוריה:ניו יורק: כדורסלנים
קטגוריה:אמריקאים שנולדו ב-1984